གྷུ་ཀཱ་ལ་ཙཀྲ་ཏརྞྞ་རཱ་ཛི་ཊཱི་ཀཱ།བོད་སྐད་དུ།བསྡུས་པའི་རྒྱུད་ཀྱི་རྒྱལ་པོ་དུས་ཀྱི་འཁོར་མོ
འགྲེལ་བཤད།རྩ་བའི་རྒྱུད་ཀྱི་རྗེས་སུ་འཇུག་པ་སྟོང་ཕྲག་བཅུ་གཉིས་པ་དྲི་མ་མེད་པའི་འོད་ཅེས་བྱ་བ།དཔལ་དུས་ཀྱི་འཁོར་ལོ་ལ་ཕྱག་འཚལ་ལོ།།སྟོང་ཉིད་སྙིང་རྗེའི་བདག་ཉིད་ཅན།།སྲིད་གསུམ་སྐྱེ་དང
འཇིག་པ་མེད།།ཤེས་དང་ཤེས་བྱ་གཅིག་པའི་སྐུ།།དཔལ་ལྡན་དུས་འཁོར་ལ་ཕྱག་འཚལ།།རྣམ་པར་བཅས་ཀྱང་རྣམ་མེད་བཅོམ་ལྡན་འདས་མ་ཤེས་རབ་མ་སྟེ་དེ་ཡིས་འཁྱུད།།སྐྱེ་འཇིག་སྤངས་པའི་འགྱུར།
མེད་བདེ་བ་དང་ལྡན་བཞད་པ་ལ་སོགས་བདེ་བ་སྤངས།།སངས་རྒྱས་རྣམས་ཀྱི་སྐྱེད་མཛད་སྐུ་གསུམ་དག་དང་ལྡན་ཞིང་དུས་གསུམ་ཡང་དག་རིག།ཀུན་མཁྱེན་མཆོག་གི་དང་པོའི་སངས་རྒྱས་བཅོམ་ལྡན་གཉིས
མེད་དེ་ཉིད་ལ་ཕྱག་འཚལ།།སངས་རྒྱས་སེང་གེའི་ཁྲིར་བཞུགས་རྡོ་རྗེའི་རྣལ་འབྱོར་རྣམ་པར་དག་པ་སྲིད་པ་གསུམ་གྱིས་མཆོད།།དེ་ཉིད་གཅིག་པུ་སྐུ་ཡི་རབ་ཏུ་དབྱེ་བས་རྣམ་པ་བཅུ་དྲུག་སྲིད་མེད་སྲིད་པར
གནས།།ཤེས་དང་ཤེས་བྱ་གཅིག་གྱུར་རྒྱལ་བ་མཆོག་གི་དམ་ཚིག་ཡན་ལག་རྣམ་པ་བཅུ་གཉིས་ཀྱི།།བདེན་དོན་བྱང་ཆུབ་སེམས་ནི་རྒྱལ་བའི་རྡོ་རྗེའི་ཚིག་གྱུར་དུས་ཀྱི་འཁོར་ལོ་ལ་ཕྱག་འཚལ།།ཀུན
མཁྱེན་ཡེ་ཤེས་སྐུ་ནི་རྒྱལ་བའི་བདག་པོའི་ལྷན་ཅིག་སྐྱེས་དང་དེ་བཞིན་ཆོས་ཀྱི་སྐུ།།ལོངས་སྤྱོད་རྫོགས་དང་སྤྲུལ་པའི་སྐུ་ཡང་ཉིན་བྱེད་སྐུ་དང་པདྨའི་འདབ་མ་རྒྱས་པའི་སྤྱན།།རྣམ་པར་ཐར་དང་སྐུ་

གསུང་ཐུགས་ཆགས་སྲིད་འདས་འབྱོར་པ་རྣལ་འབྱོར་དགུ་པ་ཤེས་རབ་དང་།།ཐབས་ནི་གཉིས་མེད་གང་ཞིག་ལྷ་མི་ལྷ་མིན་གྱིས་བསྟོད་དང་པོའི་སངས་རྒྱས་དེ་ལ་འདུད།།ཡེ་ཤེས
སྟོང་ཉིད་ཡེ་ཤེས་ཀྱིས།།ལེགས་དག་རྣམ་དག་འགྱུར་བ་མེད།།སེམས་ནི་མཚན་མེད་ཡེ་ཤེས་ཀྱིས།།ལེགས་དག་གཉིས་མེད་ཆོས་བདག་ཉིད།།ངག་ནི་སྨོན་མེད་ཡེ་ཤེས་ཀྱིས།།དག་པ་གསང་སྔགས་མི་
ཟཟད་སྒྲ།།དེ་བཞིན་མངོན་པར་འདུས་མ་བྱས།།ཡེ་ཤེས་ཀྱིས་དག་དྲི་མ་མེད།།ཤེས་རབ་ཐབས་ཀྱི་བདག་ཉིད་སྦྱོར།།དབྱིབས་སྐུ་རྫུ་འཕྲུལ་བགྲོད་པ་ཅན།།དེ་བཞིན་གཤེགས་པ་རྡོ་རྗེ་སེམས།།བྱུང
ཆུབ་སེམས་དཔའ་སེམས་དཔའ་ཆེ།།དམ་ཚིག་སེམས་དཔར་གསུངས་པ་གང་།།དངོས་དང་དངོས་མེད་ཟད་པའི་གཙོ།།ཐོག་མཐའ་མེད་ཅིང་ཞི་བ་ཡི།།བྱང་ཆུབ་སེམས་དེ་ལ་ཕྱག་འཚལ།།སྤྲུལ་པ་ཡི་ནི
སྐུ་གསུང་ཐུགས།།ཡེ་ཤེས་གཅིག་སྦྱོར་སྡོམ་པ་དང་།།ལོངས་སྤྱོད་རྫོགས་པའི་སྐུ་གསུང་ཐུགས།།ཡེ་ཤེས་གཅིག་སྦྱོར་སྡོམ་པ་དང་།།དཔལ་ལྡན་ཆོས་ཀྱི་སྐུ་གསུང་ཐུགས།།ཡེ་ཤེས་གཅིག་སྦྱོར་སྡོམ
པ་དང་།།ལྷན་ཅིག་སྐྱེས་པའི་སྐུ་གསུང་ཐུགས།།ཡེ་ཤེས་གཅིག་སྦྱོར་སྡོམ་པ་ནི།།སད་རྨི་གཉིད་སྡུག་བཞི་པ་ཡི།།དབང་པོ་གཉིས་སྐྱེས་བདེ་མིན་ཞིང་།།ཡེ་ཤེས་སེམས་དང་ངག་དང་ལུས།།གཽནས་བཞིར
ཡང་དག་མི་གནས་ཏེ།།ལས་ཀྱི་ཕྱག་རྒྱ་ཡོངས་དོར་ཞིང་།།ཡེ་ཤེས་ཕྱག་རྒྱ་རྣམ་པར་སྤངས།།ཕྱག་རྒྱ་ཆེ་ལས་ཡང་དག་སྐྱེས།།ལྷན་སྐྱེས་གཞན་དང་འགྲོགས་པ་མིན།།རྣམ་རྟོག་བསྒོམ་པ་ལས་འདས་པ།།

ཕྱག་རྒྱ་ཆེན་པོ་མི་འགྱུར་བདེ།།གཟུང་དང་འཛིན་པ་དབྱིབས་དག་དང་།།རྟོག་དང་བརྗོད་པ་རྣམ་པར་སྤངས།།དྲི་ཟའི་གྲོང་ཁྱེར་རྣམ་པ་དང་།།པྲ་ཕབ་པ་ཡི་རང་བཞིན་ཅན།།ཐབས་དང་ཤེས་རབ་བདག་ཉིད་སྦྱོར།།ཨེ་ཝཾ་ཡི་གེ་དེ་ལ་
འདུད།།ཕྲ་བ་རབ་རྡུལ་གྱི་ཆོས་ཉིད་འདས།།པྲ་ཕབ་པ་ཡི་རང་བཞིན་ཅན།།རྣམ་པ་ཀུན་གྱི་མཆོག་ལྡན་མ།།ཕྱག་རྒྱ་ཆེན་པོ་དེ་ལ་འདུད།།༡སངས་རྒྱས་ཀུན་གྱི་སྐྱེད་མཛད་མ།།སྐྱེ་བ་དང་ནི་འཇིག་པ་སྤངས།།ཀུན་ཏུ་བཟང་པོའི
སྤྱོད་པ་ཅན།།སྣ་ཚོགས་ཡུམ་དེ་ལ་ཕྱག་འཚལ།།ཨཱ་ལི་ཀཱ་ལིའི་སྙོམས་འཇུག་དང་།།ཧཱུཾ་ཕཊ་ཡི་གེ་སོགས་སྤངས་ཀྱང་།།འགྱུར་བ་མེད་ལས་འཁྲུངས་པའི་སྐུ།།དུས་ཀྱི་འཁོར་ལོ་དེ་ལ་འདུད།།ཀུན་མཁྱེན་ཡེ་ཤེས་སྐུ་ཞེས་པ།།
ཁྱབ་བདག་ཉི་མ་ལྟ་བུའི་སྐུ།།པདྨའི་འདབ་མ་རྒྱས་པའི་སྤྱན།།དེ་ཉིད་བཅུ་དྲུག་དབྱེ་བ་ལས།།སྐུ་བཞིའི་བདག་ཉིད་སངས་རྒྱས་ནི།།རྡོ་རྗེ་སེང་གེའི་གདན་བཞུགས་པ།།ལྷ་དང་ལྷ་མིན་གྱིས་བསྟོད་སྔོན།།ཟླ་བཟང་གིས་གསོལ་དེ་ལ་
འདུད།།དག་དང་ཡེ་ཤེས་གཅིག་སྦྱོར་རྒྱལ་བ་མཆོག་གི་དམ་ཚིག་ཐུགས་དང་ཆོས་ནི་གཅིག་ཏུ་སྦྱོར།།གསུང་དང་ལོངས་སྤྱོད་རྫོགས་པ་གཅིག་སྦྱོར་སྲིད་གསུམ་གྱིས་མཆོད་སྐུ་དང་སྤྲུལ་པ་རྣལ་འབྱོར་ཏེ།།ཤེས་དང་ཤེས་བྱ་གཉིས
མེད་སྲིད་འདས་འབྱོར་པ་འདི་ནི་རྡོ་རྗེ་སེམས་དཔའ་རྣམ་པ་བཞི།།རྡོ་རྗེ་རྣལ་འབྱོར་ཐབས་དང་ཤེས་རབ་བདག་ཉིད་ལྷ་མི་ལྷ་མིན་གྱིས་བསྟོད་དེ་ལ་འདུད།།ཞབས་གཅིག་རྡོ་རྗེ་ནོར་བུར་རྡུལ་དང་ཉི་མ་དང་།།གཉིས་པ་གཙུག་ཏོར་ཁུ་བཱ་རི།
ཁོང་ཅན་ལ་ནི།།རྟག་ཏུ་མི་ཆོད་དབྱེར་མེད་འདོད་པར་བཀོད་གྱུར་པ།།འཇིག་རྟེན་གསུམ་གྱིས་མཆོད་པའི་གཙོ་ལ་སྤྱི་བོས་འདུད།།རླུང་མེ་ཆུ་དང་ས་ཡི་དཀྱིལ་འཁོར་ལྷུན་པོ་པདྨ་དང་།།བླ་ཉི་དུས་མེའི་སྟེང་དུ་དབང་ཕྱུག་དང་ནི་

།བདུད་ཀྱི་མགོར།།ཞབས་ནི་སྲིད་པའི་ཡུམ་གྱི་ཞབས་དང་ལྷན་ཅིག་བཀོད་གྱུར་པ།།ལྷ་ཡི་དབང་པོས་བཏུད་པའི་གཙོ་ལ་སྤྱི་བོས་ཕྱག་འཚལ་ཏེ།།དེ་ལྟར་རྡོ་རྗེའི་རྣལ་འབྱོར་གང་ཞིག་དཔག་མེད་བདེར་
གཤེགས་རྣམས་ཀྱིས་བསྟེན་ཅིང་བསྟན་པ་དང་།།བྱང་ཆུབ་སེམས་དཔའ་རྡོ་རྗེ་མཆོག་འཛིན་གསང་སྔགས་རིག་པ་ཀུན་གྱིས་ཡང་དགུ་བརྗོད་གྱུར་པའི།།འགྱུར་མེད་མཆོག་གི་བདེ་བ་རྣལ་འབྱོར་དེ་ནི་དུས་ཀྱི་འཁོར་ལོར་བླུན་པོ་
བདག་བརྗོད་འདོད།།མཁའ་ལ་མྱུར་འགྲོ་མཁའ་འགྲོའི་བདག་པོ་འགྲོ་སྟེ་འདབ་ཆགས་གཞན་པ་འགྲོ་བ་མིན་ནམ་ཅི།།གང་དུ་རང་གི་ལུས་ལ་སྲིད་པ་མཐའ་དག་སྔགས་བཅས་པ།།གསལ་བར་ཨཱ་ལི་ཐིག་ལེ་འཛིན་པ་རྒྱལ་བའི་དབང་།
པོས་གསུངས།།ཆུ་གཏེར་ཆེན་པོ་དེར་ནི་རྒྱལ་བའི་སླད་དུ་རབ་ཞུགས་པ།།དེ་ལ་གལ་ཏེ་ཕ་རོལ་བདག་ཕྱིན་རྒྱལ་བའི་མཐུ་ཡིན་ནོ།།གང་ཕྱིར་གསང་བདག་ལ་གསུངས་མཆོག་གི་དང་པོའི་སངས་རྒྱས་ལས།།སྟོབས་བཅུ་པ་ཡིས
བསྡུས་པའི་རྒྱུད་ནི་སྔོན་དུ་ལུང་བསྟན་པ།།དེ་ཕྱིར་དུས་ཀྱི་འཁོར་ལོ་བསྡུས་པའི་རྒྱུད་འདི་ཀ་ལཱ་པར།།འཇམ་དཔལ་གྱིས་ནི་ཐུབ་པ་མཐའ་དག་རྣམས་ལ་ངེས་པར་བསྟན།།འགྲེལ་བཤད་སྟོང་ཕྲག་དྲུག་ཅུ་པ།།ཟླ་བ་བཟང་པོས།
བྲིས་པ་གང་།།ཐེག་པ་ཀུན་དོན་གསལ་བྱེད་དེ།།པདྨ་དཀར་པོ་བདག་གིས་ནི།།རྩ་བའི་རྒྱུད་ཀྱི་རྗེས་འཇུག་ཅིང་།།གཞུང་ནི་སྟོང་ཕྲག་བཅུ་གཉིས་ཏེ།།རྡོ་རྗེའི་ཚིག་འབྱེད་དང་བཅས་པ།།བསྡུས་པའི་རྒྱུད་ལ་བྲི་བར་བྱ།།རྒྱལ་བས་
གསུངས་པའི་ཆོ་གས་དབང་མཆོག་བླངས་ནས་རྒྱུད་འདིའམ་ནི་བསྡུས་པ་ཡིས།།རྒྱུད་རྒྱལ་མ་ལུས་ཐོས་ནས་ཡང་དག་ཡེ་ཤེས་ལམ་ལ་གནས་པའི་རྣལ་འབྱོར་པས།།ཁེངས་དང་ལོངས་སྤྱོད་འབྱོར་པ་དུ་མི་བཏང་ནས་སེམས་ནི་བླ་མར་གཏད

བྱས་ཏེ།།སངས་རྒྱས་ཉིད་ཀྱི་སླད་དུ་གཙོ་བོའི་འགྲེལ་བཤད་གཞན་ཕན་སྤྱོད་པ་མཉན་པར་བྱ།།མངོན་ཤེས་མེད་གང་དཔལ་ལྡན་རྡོ་རྗེ་ཐེག་པ་ལ་གནས་བསྟན་བཅོས་དུ་མ་ཡི།།རྣམ་རྟོག་ཆོས་ཀྱི་སྙིང་དང་མཁས་པ་ཉིད་ཀྱི་དྲེགས་ལྡན་འགྲེལ།།།
བཤད་ཆེན་པོ་དག།བྱེད་པ་དེ་ནི་གླང་ཆེན་ལོང་བ་མྱོས་བཞིན་དགྲ་ཡི་རྒྱུད་ནི་རྒྱལ་བའི་སླད།།གང་གནས་དེ་ཡིས་རང་གི་རྒྱུད་ནི་ཉམས་བྱེད་འདི་ནི་རྟག་ཏུ་བདུད་ཀྱི་གཉེན།།མཁས་པའི་མངོན་པའི་ང་རྒྱལ་དང་ལྡན་རྒྱལ་བདག་གསུང་ནི་མི་།
ཤེས་ངང་ཚུལ་རྟག་ལོང་བས།།ཐེག་མཆོག་འགྲེལ་བཤད་བྱས་ཏེ་ལོང་བ་གཞན་དག་ལྷུང་དུ་བཅུག་ནས་དམྱལ་བར་རབ་འཇུག་པ།།འགྱོད་པ་དང་ནི་སྲོག་གཅོད་ལ་སོགས་མི་དགེའི་ལམ་ལ་བུད་མེད་བདེ་བས་སེམས་དྲངས་ཤིང་།།དཔལ་
ལྡན་ཤེས་རབ་བདེ་ཉམས་རྡོ་རྗེ་ཚིག་བཅོམ་ཕྱི་ཡི་ལོངས་སྤྱོད་དག་གིས་ཟིལ་མནན་པའོ།།སྟོན་པ་ཉིད་ཀྱིས་རྒྱལ་བདག་བདེ་སྟེར་རྡོ་རྗེ་ཐེག་པར་གང་ཞིག་ལུང་བསྟན་མཐའ་དག་ནི།།འགྲེལ་བཤད་དག་དང་བསྡུ་བ་མཛད་པ་རྡོ་རྗེ་མཆོག་འཛིན
བདག་འདྲའི་བྱང་ཆུབ་སེམས་དཔའ་སྟེ།།དེ་དག་འདིར་ནི་ལྷོ་དང་ལག་འགྲོ་མི་རྣམས་སྨིན་པའི་དོན་དུ་སངས་རྒྱས་མཐུ་སྨྲ་ལ།།གང་དག་མངོན་ཤེས་ལྔ་མེད་དེ་དག་བདག་ཅག་རྒྱལ་དབང་ཡིན་ཞེས་བདེན་པ་མིན་པ་སྨྲ།།མ་འོངས་དུས་ན་རྟག་ཏུ་
རྟོག་གེ་ལ་སོགས་བསྟན་བཅོས་ལ་གཏད་སྣ་ཚོགས་བློ།།སངས་རྒྱས་པ་ཡང་གཞན་གྱི་རྟོག་གེ་དང་ཕྲད་དབང་གིས་ལོག་པ་འབྱུང་འགྱུར་ཏེ།།རྟོག་གེ་ལ་གཏད་དེ་ཡིས་འདོད་པའི་ཡུལ་ལ་ལམ་ནི་སྟོན་པར་བྱེད་པ་གང་།།དེ་དག་ཉིད་ཀྱི་བློ་ངན་སྐྱོན
ནི་འཇོམས་བྱེད་འགྲེལ་བཤད་བདག་གིས་བྲི་བར་བྱ།།ཆགས་བྲལ་མེད་པའི་འདོད་ཆགས་མཐའ་ཡས་ཆུ་ལ་ཞེ་སྡང་སྦྲུལ་དང་ཆུ་སྲིན་དཀྲིགས།།གཏི་མུག་ཀློང་ནི་རབ་མང་འགྲོ་འོང་ནོར་དང་དཔལ་ལ་བརྐམ་པའི་ཆ་རླབས་ཅན།།འགྱོད་

།སོགས་གསོད་པ་ལ་སོགས་ལས་ཀྱི་རྩྭ་གདོང་འཁོར་མོ་སྒྲ་དྲག་སྲིད་པ་ཡི།།རྒྱུ་གཏེར་ལས་ནི་དཔལ་ལྡན་རྡོ་རྗེ་ཐེག་པའི་འགྲེལ་བཤད་རྟག་ཏུ་མཉན་པ་སྟེ།།ཤེས་རབ་རླུང་གི་དར་གྱིས་མྱུར་འགྲོ་མྱང་འདས་ཕ་རོལ་དོན།།
གཉེར་ཆེན་པོ་རྣམས།།དམ་པའི་བདེ་བས་མྱུར་དུ་རྒལ་བར་བྱེད་སླད་དེ་ནི་ལམ་གྱི་འདྲོན་མ་དང་།།ཉོན་མོངས་བདུད་ཚོགས་འཇོམས་པ་མཁས་པའི་ཡང་དག་ཡེ་ཤེས་ཡིད་བཞིན་ནོར་བུ་སྟེ།།འཇིག་རྟེན་གསུམ་གྱི་བདག་པོ་ཉིད་སྟེར་འདི་ནི་ཀུན
དུ་སྟོན་པར་བྱེད་པའོ།།གང་ཞིག་ཕུང་པོ་ལ་སོགས་སྒྲིབ་པ་རབ་བཅོམ་ཡུལ་ནི་བླ་ཕབ་བརྒྱད་ལྟ་བུ།།ཀུན་མཁྱེན་བདེ་སྟེར་དེ་ཉིད་གཅིག་པུ་རྡོ་རྗེ་འཛིན་པའི་ཕྱག་རྒྱ་ཆེན་མོ་སྟེ།།དེ་བོར་སངས་རྒྱས་ཉིད་སྤྱད་ནོར་ལ་ཆགས་ཤིང
བཁྱོག་པོའི་སྙིང་ལྡན་པ་རྟག་མ་དག།གང་གིས་སྟེན་བྱེད་རྣམ་བརྟགས་བློ་ཅན་དེ་ཡིས་དེ་ཡང་འཕོ་བ་ཐོབ་པར་བྱེད།།འདོད་ཆགས་ཉམས་ལས་སྡིག་སྟེ་གང་ཕྱིར་ཤིན་ཏུ་སྨྱུག་མ་ལས་ནི་ཞེ་སྡང་སྐྱེ།།སྡང་ལས་གཏི་མུག་འདི་ལས་རང་གི
རྡོ་རྗེ་ལྷུང་ལས་སེམས་ནི་རྟག་རྨོངས་ཏེ།།མཆོག་མིན་མ་ལུས་བཟའ་དང་བཏུང་བ་ལ་སོགས་ཡུལ་གཞན་དག་ལ་རབ་ཏུ་འཇུག།དེ་ཡིས་སེམས་ལ་ཅོ་དྲིས་བདེ་བ་ཉམས་ཤིང་སྐྱོ་བ་དྲུག་ཏུ་འཁོར་བར་འགྱུར།།ཀུན་མཁྱེན་ལམ་དོན་གཉེར
པ་རྣམས་ལ་སྒྲ་དང་སྒྲ་མིན་རྣམ་དཔྱད་ཆེན་པོ་མེད།།སྣ་ཚོགས་ཡུལ་སྐད་ངན་པ་ཡིས་ཀྱང་ཆེན་པོ་རྣམས་ཀྱི་ལམ་ལ་རྟག་ཏུ་འཇུག།སེམས་ཅན་རྣམས་ཀྱི་མོས་པའི་སེམས་ཀྱི་དབང་གིས་ཐམས་ཅད་མཁྱེན་པའི་གསུང་གཞན་ལ།།ལུང
སྟོན་དག་ལ་ལྷ་ཀླུས་བཀོད་པའི་སྒྲ་སོགས་རྩོད་པ་དོན་གཉེར་རྣམས་ཀྱི་གཞན།།ཡུལ་གྱི་སྐད་དང་ཟུར་ཆག་སྒྲ་ལས་ཀྱང་།།རྣལ་འབྱོར་ལྡན་པས་དོན་ནི་འཛིན་བྱེད་དེ།།ཆུ་ལ་འོ་མངེས་པར་ཞུགས་པ་དེ།།ངང་པས་རབ་ཏུ་ཕྱུང་ནས་

འཐུང་བར་བྱེད།།དོན་དམ་དེ་ཉིད་ཡུལ་ལ་རྟག་ཏུ་ནི།།ཆེན་པོ་རྣམས་དག་ཚིག་ལ་རྟོན་པ་མིན།།ཡུལ་གྱི་མི་རྣམས་ཀྱིས་ནི་དོན་ཤེས་ལ།།བསྟན་བཅོས་སྒྲ་དག་གིས་ནི་ཅི་ཞིག་བྱ་ཞྭ་གང་ཞིག་ཟུར་ཆག་སྒྲ་དང་སྒྲར་གྱུར་པས།།བརྗོད་པ་དེ་ཉིད་ཡེ།།
ཤེས་མ་ཡིན་ཞིང་།།གང་ཞིག་འགྲོ་བ་དག་ལ་ཉི་ཚེ་བ།།དེ་ནི་ཐམས་ཅད་མཁྱེན་པའི་གསུང་མ་ཡིན།།མཆོག་ཏུ་མི་འགྱུར་བཞི་པ་དེ་ཉིད་ནི།།སངས་རྒྱས་རྣམས་ཀྱི་ཤེས་རབ་ཡེ་ཤེས་ཏེ།།གང་ཞིག་དེ་ནི་སླར་ཡང་དེ་བཞིན་འདི།།རང་
གི་ཕྱག་རྒྱ་ཆེན་མོར་རྒྱལ་བས་གསུངས།།ཤེས་རབ་འགྲོགས་ལ་གང་གི་དཀར་པོ་ཟག།དེ་ཡི་བདེ་བ་ཅི་ཡིས་འཕེལ་བར་འགྱུར།།དཔྱིད་དང་འགྲོགས་ལ་མེ་ཏོག་མ་རྒྱས་པ།།ལྷུང་བ་ཙུ་ཏའི་འབྲས་བུ་ཅི་ཡིས་འབྱུང་།།གང་གིས་
འགྱུར་མེད་མ་ཐོབ་སྡུག་བསྔལ་ཅན།།དེ་ནི་འགྱུར་བ་དང་བཅས་བདེ་བ་ཚོལ།།ཐམས་ཅད་ཆུ་ནི་ཚོལ་བྱེད་ཙཱ་ཏ་ཀ།སྐོམ་པར་གྱུར་ཀྱང་ས་ལ་གནས་པ་མིན།།འཁོར་བ་ཡི་ནི་བདེ་བ་མི་རྟག་པ།།འཐོབ་པ་མིན་ཡང་རྨོངས་ཆེན་ཚོལ་བར་བྱེད།།
ཡང་དག་རྒྱལ་སྲིད་བདེ་བ་ཐོབ་པ་ཡང་།།ཐར་པའི་དོན་དུ་མཁས་པས་འདོར་བར་བྱེད།།བྷཱུ་ཇི་ལྟར་ལོ་ཡི་མཚམས་སུ་བརྒྱ་ལམ་ན།།རི་དྭགས་ཟས་ཅན་འཁྲིག་པའི་བདེ་བ་ཚོལ།།རྡོ་ཡི་ཕྱེ་མ་དག་གི་ཁ་ཟས་ཅན།།ཕུ་རོན་རྣམས་ནི་རྟག་ཏུ་བྱེད་པ་སྟེ།།
ལན་ཅིག་རྟག་ཏུ་ཁུ་བ་ལྟུང་བའི་ཕྱིར།།གཉི་ག་ལ་ཡང་མཆོག་གི་བདེ་བ་མེད།།དེ་བཞིན་བཀའ་ཐུབ་ཅན་དང་འདོད་ལྡན་ལ།།རྨི་ལམ་སད་པ་དག་ལས་འཛག་ཕྱིར་རོ།།ཇི་ལྟར་གཉིད་ལོག་ལ་ཡང་སྦྲུལ་གྱིས་ནི།།སོ་བཏབ་མི་འཚོ་དེ་བཞིན་
དཀའ་ཐུབ་པ།།ཁུ་བ་སྡུད་པ་མེད་ཕྱིར་སྟོབས་མེད་མའི།།སྐྱེ་གནས་དེ་ཡིས་ཉམས་པར་བྱས་པའོ།།ཇི་ལྟར་རྡོ་དྲེག་སྐུད་པའི་གོས་དག་ནི།།མེ་ཡིས་བསྲེགས་པ་ཉིད་ཀྱིས་དག་འགྱུར་བ།།དེ་བཞིན་སྐྱེས་བུ་རྣམས་ཀྱི་དམ་པ་ཡི།།སེམས་ནི་

ཤེས་རབ་ཡེ་ཤེས་དག་གིས་སོ།།ཇི་ལྟར་དངུལ་ཆུ་མེ་ཡིས་རེག་པ་ལས།།འབྲོས་པར་བྱེད་ཀྱི་གཡོ་བ་མེད་མི་འགྱུར།།དེ་བཞིན་ཐབས་དང་བྲལ་བའི་ཁུ་བ་ནི།།རྟག་ཏུ་སྐྱེ་གནས་རེག་པ་དག་ལས་སོ།།ཇི་ལྟར་གཡོ་བ།།
དེ་ཡང་སྨན་སོགས་ཀྱི།།སྟོབས་ཀྱིས་མེ་དང་ཡང་དག་ཕྲད་པས་འཆིང་།།དེ་བཞིན་ཁུ་བ་ཤིན་ཏུ་རྣལ་འབྱོར་གྱིས།།ཤེས་རབ་དག་དང་ཡང་དག་ཕྲད་པས་སོ།།ཇི་ལྟར་མེ་ནི་ཤིང་ལ་རྟག་གནས་ཀྱང་།།གཅད་དང་དབྱེ་བའི་ཐབས་ཀྱིས
མི་མཐོང་སྟེ།།རྩུབ་ཤིང་རྩུབ་སྟན་ལག་པས་བསྲུབས་པ་ལས།།དེ་ལ་གནས་པ་དག་ཀྱང་མཐོང་གྱུར་པ།།དེ་བཞིན་སེམས་ཀྱི་འོད་གསལ་རྟོག་པ་ཡི།།བསྒོམ་པའི་ཐབས་རྣམས་དག་གིས་མི་མཐོང་སྟེ།།དེ་ཉིད་དུ་འདི་རྐྱང་མ་དག་དང་ནི།།
རོ་མ་གཅིག་ཏུ་སྦྱོར་བས་མཐོང་བར་འགྱུར།།རྟ་སྣ་ཚོགས་རྣམ་རྟོག་ལ་སོགས་ལམ་གྱིས་ནི།།དེ་ཉིད་དེ་བཞིན་གཤེགས་པས་གང་གསུངས་པ།།བཅུ་དྲུག་བཞི་ཡི་རབ་ཏུ་དབྱེ་བ་ཅན།།ལམ་དང་བྲལ་བས་འཐོབ་པ་མ་ཡིན་ནོ།།བསྐྱེད་པའི
རིམ་པར་གསུངས་པའི་ཧཱུཾ་དང་ནི།།ཕཊ་ཡིག་ལ་སོགས་རྟོག་པ་དང་བྲལ་བ།།རྫོགས་པའི་རིམ་པའི་རྣལ་འབྱོར་དེ་ཉིད་དེ།།དེ་ཉིད་ཀྱི་ནི་སྒྲུབ་ཐབས་གཞན་ཡོད་མིན།།དུ་བ་ལ་སོགས་མཚན་མ་དག་དང་ནི།།སྲོག་རྩོལ་དག་གིས་དབུ་མར
འབབ་པ་དང་།།རིག་མའི་བརྟུལ་